Ved riksdagen i Regensburg i 1630 lærte han å kjenne to franske prester, M. de Chapes og M. de Saint-Liebau, som hadde fått i oppdrag å reise til Levanten. Tavernier slo følge med prestene og nådde Konstantinopel tidlig i 1631, ble der i 11 måneder, og fortsatte deretter til Tokat, Erzerum og Jerevan og Persia. Under denne første reisen nådde Tavernier så langt som til Isfahan. Han vendte tilbake via Bagdad, Aleppo, Alexandretta, Malta og Italia. Til Paris kom han i 1633.